ddrg/super_eurlex huggingface dataset:
Euroopa Liidu Teataja L 190 , 23/07/1975 Lk 0035 - 0035

Soomekeelne eriväljaanne: Peatükk 3 Köide 6 Lk 0091

Kreekakeelne eriväljaanne: Peatükk 11 Köide 7 Lk 0243

Rootsikeelne eriväljaanne: Peatükk 3 Köide 6 Lk 0091

Hispaaniakeelne eriväljaanne: Peatükk 03 Köide 8 Lk 0174

Portugalikeelne eriväljaanne Peatükk 03 Köide 8 Lk 0174



Nõukogu otsus, 15. juuli 1975, roosuhkrut käsitleva kokkuleppe sõlmimise kohta Euroopa Majandusühenduse ja India Vabariigi vahel (75/456/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust, ning arvestades, et: AKV suhkrut käsitlev protokoll 3 moodustab osa AKV-EMÜ Lomé konventsioonist, millele kirjutati alla 28. veebruaril 1975; kuni konventsiooni jõustumiseni on ühendus ja protokollis nimetatud AKV riigid 1975. aasta 28. veebruari kirjavahetuse teel sõlmitud kokkulepetega kohustunud kõnealuse protokolli sätteid kohaldama ühest ja samast kuupäevast alates; ühinemislepingu lõppaktile lisatud ühisdeklaratsioonis kaubandussuhete arendamise kohta Tseiloni, India, Malaisia, Pakistani ja Singapuriga [1] on sätestatud, et suhkru impordi küsimuse Indiast ühendusse pärast Rahvaste Ühenduse suhkrulepingu kehtivuse lõppu 31. detsembril 1974 otsustab ühendus, võttes eelkõige arvesse sätteid, mida võidakse vastu võtta suhkru impordi osas neist Rahvaste Ühenduse riikidest, mis on loetletud Euroopa Majandusühenduse ja assotsieerunud Aafrika ja Malagassi riikide vahelisi suhteid käsitlevas protokollis 22 ning neist Rahvaste Ühendusse kuuluvatest sõltumatutest arenguriikidest, mis asuvad Aafrikas, India ookeani, Vaikse ookeani või Kariibi mere piirkonnas; et kõnealust deklaratsiooni ellu rakendada, tuleks Euroopa Majandusühenduse ja India vahel seega sõlmida roosuhkrukaubandust käsitlev kokkulepe, ON VASTU VÕTNUD JÄRGMISE OTSUSE: Artikkel 1 Euroopa Majandusühenduse ja India Vabariigi vahel sõlmitakse ühenduse nimel kokkulepe roosuhkru kohta. Kokkuleppe tekst on lisatud käesolevale otsusele. Artikkel 2 Nõukogu eesistuja on volitatud määrama pädeva isiku, kes kirjutab kokkuleppele alla ja muudab selle ühenduse suhtes siduvaks. Brüssel, 15. juuli 1975 Nõukogu nimel eesistuja M. Rumor [1] EÜT L 73, 27.3.1972, lk 195. --------------------------------------------------
Nõukogu otsus,

9. detsember 1975,

millega kiidetakse heaks Tollikoostöö Nõukogu 1. jaanuari 1975. aasta soovitus, mis on koostatud Brüsseli nomenklatuuri alusel kogutud rahvusvahelise kaubanduse statistiliste andmete väljendamise võimaldamiseks vastavalt standardse väliskaubanduse klassifikatsiooni teisele parandusele

(75/767/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 235,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et:

liikmesriigid on 15. detsembri 1950. aasta tollitariifistiku kaupade liigituse nomenklatuuri konventsiooni lepinguosalised (Brüsseli nomenklatuur);

samuti on nad vastu võtnud Tollikoostöö Nõukogu 8. detsembri 1960. aasta soovituse, mis käsitleb Brüsseli nomenklatuuri ja 1960. aastal Ühinenud Rahvaste Organisatsiooni Majandus- ja Sotsiaalnõukogu vastu võetud parandatud standardse väliskaubanduse klassifikatsiooni vastavusse viimist; ühenduse väliskaubandusega ja liikmesriikidevahelise kaubandusega seotud statistika peab seepärast järgima Brüsseli nomenklatuuri selle praegusel või edasisel kujul, et ühenduse väliskaubandusega ja liikmesriikidevahelise kaubandusega seotud statistilisi andmeid saaks esitada nende kahe rahvusvahelise nomenklatuuri alusel;

nimetatud klassifikatsiooni teise versiooni võttis vastu Ühinenud Rahvaste Organisatsiooni Majandus- ja Sotsiaalnõukogu Statistikakomisjon oma 1974. aasta oktoobri istungil;

1. jaanuaril 1975 edastas Tollikoostöö Nõukogu oma liikmesriikidele ja mõnede liikmesriikide asutatud tolli- ja majandusliitudele soovituse lisada nende tollitariifidesse või statistikanomenklatuuridesse nimetatud soovituse lisas loetletud alamrubriigid või vähemalt astuda vajalikud sammud, et võimaldada nende statistiliste andmete edastamist asjaomastele Ühinenud Rahvaste Organisatsiooni organitele nende alamrubriikide alusel,

ON VASTU VÕTNUD JÄRGMISE OTSUSE:

Ainus artikkel

Ühendus kiidab heaks Tollikoostöö Nõukogu 1. jaanuari 1975. aasta soovituse, mis on koostatud Brüsseli nomenklatuuri alusel kogutud rahvusvahelise kaubanduse statistiliste andmete väljendamise võimaldamiseks vastavalt standardse rahvusvahelise väliskaubanduse klassifikatsiooni teisele parandusele, ja seda rakendatakse alates 1. jaanuarist 1978.

Komisjon teavitab Tollikoostöö Nõukogu peasekretäri käesolevast heakskiitmisest.

Brüssel, 9. detsember 1975

Nõukogu nimel

eesistuja

M. Rumor

[1] EÜT C 280, 8.12.1975, lk 69.

--------------------------------------------------
Euroopa Liidu Teataja L 194 , 25/07/1975 Lk 0022 - 0022

Soomekeelne eriväljaanne: Peatükk 15 Köide 1 Lk 0228

Hispaaniakeelne eriväljaanne: Peatükk 15 Köide 1 Lk 0122

Rootsikeelne eriväljaanne: Peatükk 15 Köide 1 Lk 0228

Portugalikeelne eriväljaanne Peatükk 15 Köide 1 Lk 0122



Nõukogu otsus, 3. märts 1975, mis käsitleb ühenduse osalemist maismaalt lähtuva merereostuse vältimise konventsiooni resolutsiooni nr III põhjal asutatud ajutises komisjonis (75/438/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: 21. veebruaril 1974 sõlmitud maismaalt lähtuva merereostuse vältimise konventsiooni lõppaktile lisatud resolutsioonis nr III soovitatakse asutada ajutine komisjon, mis koosneb konventsioonile allakirjutanud riikide esindajatest; see konventsioon on sõlmitud ühenduse nimel otsusega nr 75/437/EMÜ [2]; seepärast tuleks määrata ühenduse esindaja ajutises komisjonis, ON VASTU VÕTNUD JÄRGMISE OTSUSE: Ainus artikkel Komisjonil on kuni maismaalt lähtuva merereostuse vältimise konventsiooni jõustumiseni õigus esindada ühendust konventsiooni lõppaktile lisatud resolutsiooni nr III põhjal asutatud "ajutise komisjoni" nimelises töörühmas. Brüssel, 3. märts 1975 Nõukogu nimel eesistuja J. Keating [1] EÜT C 127, 18.10.1974, lk 32. [2] EÜT L 194, 25.7.1975, lk 5. --------------------------------------------------
Euroopa Liidu Teataja L 167 , 30/06/1975 Lk 0019 - 0019

Soomekeelne eriväljaanne: Peatükk 6 Köide 1 Lk 0176

Kreekakeelne eriväljaanne: Peatükk 05 Köide 2 Lk 0052

Rootsikeelne eriväljaanne: Peatükk 6 Köide 1 Lk 0176

Hispaaniakeelne eriväljaanne: Peatükk 06 Köide 1 Lk 0202

Portugalikeelne eriväljaanne Peatükk 06 Köide 1 Lk 0202



Nõukogu otsus, 16. juuni 1975, kõrgemate tervishoiuametnike komitee loomise kohta (75/365/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni ettepanekut ning arvestades, et: nõukogu poolt vastuvõetud meetmete kohaldamine asutamisõiguse ja teenuste osutamise vabaduse tõhusa teostamise suhtes ning õigusnormidega ettenähtud sätete kooskõlastamine arstide tegevuse osas võib tekitada probleeme, mida tuleks ühiselt uurida; seetõttu tuleks luua liikmesriikide ametiasutuste esindajatest koosnev ja komisjoni eesistumisel töötav komitee, ON VASTU VÕTNUD JÄRGMISE OTSUSE: Artikkel 1 Komisjoni juurde luuakse kõrgemate tervishoiuametnike komitee, edaspidi "komitee". Artikkel 2 Komitee ülesanded on järgmised: - kindlaks teha ja analüüsida direktiivide 75/362/EMÜ [1] ja 75/363/EMÜ [2] rakendamisest tuleneda võivaid probleeme, - koguda asjakohast teavet liikmesriikides antava üld- ja eriarstiabi tingimuste kohta, - esitada arvamusi, mis võiksid suunata komisjoni tööd, pidades silmas ülalnimetatud direktiivide muutmist. Artikkel 3 1. Komitee koosneb liikmesriikide kõrgematest ametnikest, kes otseselt vastutavad rahvatervise valdkonna eest. 2. Komitee liikmed nimetatakse liikmesriikide poolt; iga liikmesriik nimetab ühe liikme ja ühe asendusliikme. 3. Komitee eesistuja on komisjoni esindaja. Artikkel 4 Komitee võtab vastu oma töökorra. Luxembourg, 16. juuni 1975 Nõukogu nimel eesistuja R. Ryan [1] EÜT L 167, 30.6.1975, lk 1. [2] EÜT L 167, 30.6.1975, lk 14. --------------------------------------------------
Nõukogu otsus 76/641/EMÜ,

27. juuli 1976,

millega muudetakse otsust 73/391/EMÜ nõupidamis- ja teatamismenetluse kohta krediidikindlustuse, krediidigarantii ja finantskrediidi valdkonnas

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 113,

võttes arvesse komisjoni ettepanekut

ning arvestades, et:

nõukogu kehtestas otsusega 73/391/EMÜ [1] nõupidamis- ja teatamismenetluse krediidikindlustuse, krediidigarantii ja finantskrediidi valdkonnas;

nimetatud otsust on kohaldatud alates 1. jaanuarist 1974;

on soovitatav teha selles menetluses teatavaid muudatusi selle menetluse kohaldamisel omandatud kogemuste põhjal,

ON VASTU VÕTNUD KÄESOLEVA OTSUSE:

Artikkel 1

Otsuse 73/391/EMÜ lisa 1. lisa punkt A asendatakse järgmisega:

"A. Krediiditähtaeg

Ühegi antud krediidi tähtaeg, olgu tegemist tarnijakrediidi või finantskrediidiga, ei tohi ületada viit aastat, arvestatuna järgmistest alguspäevadest:

1. tootmisvahendid, mis koosnevad eraldi kasutatavatest osadest (nt vedurid):

- keskmine või tegelik päev, mil ostja peab kauba oma riigis tegelikult enda valdusse võtma;

2. kogu ettevõtte või tehase tootmisvahendid, mille puhul tarnija ei vastuta kasutuselevõtmise eest:

- päev, mil ostja peab kogu lepingu alusel tarnitava kauba (v.a varuosad) tegelikult enda valdusse võtma;

3. ehituslepingud, mille puhul töövõtja ei vastuta kasutuselevõtmise eest:

- päev, mil ehitamine lõpetatakse;

4. paigalduslepingud (või ehituslepingud), mille kohaselt tarnija (või töövõtja) vastutab kasutuselevõtmise eest:

- päev, mil tarnija (või töövõtja) lõpetab paigaldamise (või ehitamise) ja töövalmiduse kindlakstegemiseks vajalikud eelkatsetused, olenemata sellest, kas paigaldus (või ehitis) antakse nimetatud ajal lepingu tingimuste kohaselt ostjale üle või mitte, või sellest, kas tarnija (või töövõtja) on võtnud mõne jätkuva kohustuse, näiteks tõrgeteta toimimise tagamine või kohalike töötajate koolitamine;

5. alapunktides 2–4 sätestatud juhtudel, kui lepinguga nähakse ette projekti eri osade eraldi teostamine:

- iga eri osa alguspäev või nende alguspäevade keskmine päev või juhul, kui tarnija leping ei hõlma kogu projekti, vaid ühe olulise osa sellest, kogu projekti suhtes asjakohane alguspäev."

Artikkel 2

Otsuse 73/391/EMÜ lisa 2. lisa asendatakse järgmisega:

"KASUTATAV VÄÄRTUSASTMIK

I kategooria: | kuni 750000 SDRi |

II kategooria: | 600000–1200000 SDRi |

III kategooria: | 1000000–2200000 SDRi |

IV kategooria: | 2000000–3200000 SDRi |

V kategooria: | 3000000–5000000 SDRi |

VI kategooria: | 4800000–7600000 SDRi |

VII kategooria: | 7400000–11200000 SDRi |

VIII kategooria: | 10000000–22000000 SDRi |

IX kategooria: | 20000000–44000000 SDRi |

X kategooria: | rohkem kui 40000000 SDRi" |

Artikkel 3

Muudetud sätted asendavad varasemaid nõukogu vastuvõetud asjakohaseid sätteid.

Artikkel 4

Käesolev otsus on adresseeritud liikmesriikidele.

Brüssel, 27. juuli 1976

Nõukogu nimel

eesistuja

M. van der Stoel

[1] EÜT L 346, 17.12.1973, lk 1.

--------------------------------------------------
Euroopa Liidu Teataja L 260 , 24/09/1976 Lk 0022 - 0026

Soomekeelne eriväljaanne: Peatükk 11 Köide 3 Lk 0033

Rootsikeelne eriväljaanne: Peatükk 11 Köide 3 Lk 0033



Komisjoni otsus, 17. september 1976, millega sõlmitakse Euroopa ühenduste ja Kanada vaheline kaubandus- ja majanduskoostöö raamleping (76/753/Euratom) EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, võttes arvesse komisjoni heakskiitu ning arvestades, et: 6. juulil 1976 Ottawas allakirjutatud Euroopa ühenduste ja Kanada vaheline kaubandus- ja majanduskoostöö raamleping tuleks sõlmida Euroopa Aatomienergiaühenduse nimel, ON VASTU VÕTNUD JÄRGMISE OTSUSE: Artikkel 1 Käesolevaga sõlmitakse ja kiidetakse Euroopa Aatomienergiaühenduse nimel heaks Euroopa ühenduste ja Kanada vaheline kaubandus- ja majanduskoostöö raamleping. Lepingu tekst on lisatud käesolevale otsusele. Artikkel 2 Komisjoni president edastab ühendusse puutuvas osas lepingu artikliga 8 ettenähtud teatise. [1] Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 17. september 1976 Komisjoni nimel asepresident Christopher Soames [1] Pidades silmas Euroopa Aatomienergiaühendust, avaldatakse käesoleva lepingu jõustumise kuupäev Euroopa Ühenduste Teatajas. --------------------------------------------------
Euroopa Liidu Teataja L 340 , 09/12/1976 Lk 0025 - 0025

Soomekeelne eriväljaanne: Peatükk 3 Köide 7 Lk 0205

Kreekakeelne eriväljaanne: Peatükk 03 Köide 16 Lk 0178

Rootsikeelne eriväljaanne: Peatükk 3 Köide 7 Lk 0205

Hispaaniakeelne eriväljaanne: Peatükk 03 Köide 11 Lk 0083

Portugalikeelne eriväljaanne Peatükk 03 Köide 11 Lk 0083



Nõukogu otsus, 23. november 1976, millega moodustatakse alaline taimetervise komitee (76/894/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni esitatud otsuse eelnõu, ning arvestades, et: nõukogu poolt vastuvõetud taimetervisemeetmetega sätestatakse kord, millega seatakse meetmete rakendamise hõlbustamiseks sisse tihe koostöö liikmesriikide ja komisjoni vahel; sellise koostöö teostamiseks on vaja luua komitee, kes täidab talle kõnealuste meetmetega määratud ülesandeid; on soovitav, et selline koostöö hõlmaks kõiki kõnealuste meetmetega sätestatud valdkondi; selleks peaks komitee olema volitatud läbi vaatama kõiki kõnealustesse valdkondadesse kuuluvaid küsimusi, ON VASTU VÕTNUD JÄRGMISE OTSUSE: Artikkel 1 Käesolevaga moodustatakse alaline taimetervise komitee, edaspidi "komitee", mis koosneb liikmesriikide esindajatest ja mille eesistujaks on komisjoni esindaja. Artikkel 2 Komitee täidab talle nõukogu poolt vastuvõetud taimetervisemeetmetega määratud ülesandeid kõnealustes meetmetes sätestatud asjaoludel ja tingimustel. Lisaks sellele võib komitee tutvuda kõigi kõnealuste meetmete reguleerimisalasse kuuluvate küsimustega, mille komitee esimees võib tõstatada kas omal algatusel või liikmesriigi esindaja taotlusel. Artikkel 3 Komitee koostab ise oma töökorra. Brüssel, 23. november 1976 Nõukogu nimel eesistuja A. P. L. M. M. van der Stee --------------------------------------------------
Euroopa Liidu Teataja L 285 , 16/10/1976 Lk 0034 - 0035

Soomekeelne eriväljaanne: Peatükk 3 Köide 7 Lk 0194

Kreekakeelne eriväljaanne: Peatükk 03 Köide 16 Lk 0145

Rootsikeelne eriväljaanne: Peatükk 3 Köide 7 Lk 0194

Hispaaniakeelne eriväljaanne: Peatükk 03 Köide 11 Lk 0060

Portugalikeelne eriväljaanne Peatükk 03 Köide 11 Lk 0060



Komisjoni otsus, 1. oktoober 1976, millega nähakse ette lisasätted, mis käsitlevad liikmesriikide poolt tehtavaid vaatlusi teatavate viljapuuliikide istandike tootmispotentsiaali kindlaksmääramiseks (76/806/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 20. juuli 1976. aasta direktiivi 76/625/EMÜ, mis käsitleb liikmesriikide poolt tehtavaid vaatlusi teatavate viljapuuliikide istandike tootmispotentsiaali kindlaksmääramiseks, [1] eriti selle artikli 2 lõike 1 punkti B, artikli 2 lõike 1 punkti C ja artiklit 9, ning arvestades, et: puuviljaistandike eelnevate vaatluste käigus omandatud kogemuste põhjal tuleb säilitada nõukogu 26. juuli 1971. aasta direktiivi 71/286/EMÜ (liikmesriikide poolt tehtavate vaatluste kohta teatavate viljapuuliikide istandike tootmispotentsiaali kindlaksmääramiseks) [2] artikli 2 alusel vaadeldavate tehniliste omaduste statistiline liigitus, kui teatavatest muudatustest, mille eesmärk on tagada statistiliste andmete jätkuv kohandamine majandustingimustega, ei tulene teisiti; käesolevas otsuses ettenähtud meetmed on kooskõlas alalise põllumajandusstatistika komitee arvamusega, ON VASTU VÕTNUD KÄESOLEVA OTSUSE: Artikkel 1 Statistilised klassid, mis on seotud 20. juuli 1976. aasta direktiivi artikli 2 lõike 1 punktis B ja artikli 2 lõike 1 punktis C nimetatud puude vanuse ja istandike tihedusega, on esitatud lisas. Artikkel 2 Käesolev otsus on adresseeritud liikmesriikidele. Brüssel, 1. oktoober 1976 Komisjoni nimel komisjoni liige G. Brunner [1] EÜT L 218, 11.8.1976, lk 10. [2] EÜT L 179, 9.8.1971, lk 21. -------------------------------------------------- LISA VANUSEKLASSID JA ISTUTUSTIHEDUS a) Kehtestatakse järgmised klassid: | Õunapuud, pirnipuud | Virsikupuud | Apelsinipuud | Puude vanus (aastates) | Alla 1 | Alla 1 | Alla 1 | 1 | 1 | 1 | 2 | 2 | 2 | 3 | 3 | 3 | 4 | 4 | 4 | 5–9 | 5–9 | 5–9 | 10–14 | 10–14 | 10–14 | 15–24 | 15–19 | 15–24 | 25 ja enam | 20 ja enam | 25–39 | | | üle 40 | Istutustihedus (puid/ha) | alla 400 | alla 300 | alla 250 | 400–799 | 300–399 | 250–374 | 800–1599 | 400–599 | 375–499 | 1600 ja enam | 600–799 | 500–624 | | 800 ja enam | 625–749 | | | 750 ja enam | b) Liikmesriigid võivad väga tihedate õuna- ja pirnipuu istandike puhul jagada vanuseklassi "15–24 aastat" kaheks vanuseklassiks: "15–19 aastat" "20–24 aastat" --------------------------------------------------
Nõukogu otsus,

25. juuli 1977,

millega sõlmitakse Vahemere saastekaitse konventsioon ja koostatakse laevadest ning õhusõidukitest pärit jäätmetest tuleneva Vahemere saaste vältimist käsitlev protokoll

(77/585/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 235,

võttes arvesse komisjoni ettepanekut,

võttes arvesse Euroopa Parlamendi nõusolekut [1]

ning arvestades, et:

Vahemere saastekaitse konventsiooni artikliga 24 on sätestatud, et konventsioon ja sellega seotud protokollid on allakirjutamiseks avatud Euroopa Majandusühendusele;

Euroopa Ühenduste Nõukogu ja nõukogus kokku tulnud Euroopa Liidu liikmesriikide valitsuste esindajad võtsid 22. novembril 1973 vastu deklaratsiooni Euroopa ühenduste keskkonnaalase tegevusprogrammi kohta [2];

nimetatud programmis rõhutatakse muu hulgas fakti, et merereostus mõjutab ühendust tervikuna nii sellepärast, et meri mängib olulist rolli liikide säilimises ja arengus, kui meretranspordi olulisuse tõttu ühenduse harmoonilisele majanduslikule arengule;

lisaks näevad ülalnimetatud tegevusprogramm ja nõukogu 4. mai 1976. aasta direktiiv 76/464/EMÜ teatavate ühenduse veekeskkonda lastavate ohtlike ainete põhjustatava saaste kohta [3] ette, et merereostuse eri liikide vähendamiseks peab ühendus rakendama teatavaid meetmeid;

Vahemere saastekaitse konventsioon näeb eelkõige ette sobivate meetmete kohaldamist laevadest ja õhusõidukitest pärit jäätmetest tuleneva saaste, mandrilava, merepõhja ja selle aluspinnase uurimisest ja kasutamisest tuleneva saaste ning maismaalt lähtuva saaste vältimiseks ja vähendamiseks;

konventsiooni artikliga 23 on sätestatud, et selle lepinguosaliseks ei või saada hakkamata samas vähemalt ühe protokolli lepinguosaliseks ja et protokolli lepinguosaliseks ei või saada olemata samas konventsiooni lepinguosaline või selleks hakkamata;

ühendus on pidanud vajalikuks sõlmida käesolev konventsioon ja protokoll laevadest ja õhusõidukitest pärit jäätmetest tuleneva Vahemere saaste vältimise kohta, et saavutada ühisturu toimimise käigus üks ühenduse poolt keskkonnakaitse ja elukvaliteedi edendamiseks seatud eesmärkidest; kusjuures asutamislepingus ei ole sätestatud selleks vajalikke volitusi;

konventsioon ja nimetatud protokoll on ühenduse nimel alla kirjutatud 13. septembril 1976,

ON VASTU VÕTNUD JÄRGMISE OTSUSE:

Artikkel 1

Käesolevaga sõlmitakse Euroopa Majandusühenduse nimel Vahemere saastekaitse konventsioon ja koostatakse laevadest ning õhusõidukitest pärit jäätmetest tuleneva Vahemere saaste vältimist käsitlev protokoll.

Konventsiooni ja protokolli tekst on lisatud käesolevale otsusele.

Artikkel 2

Euroopa Ühenduste Nõukogu eesistuja annab Euroopa Majandusühenduse nimel konventsiooni sõlmimise akti selle artiklis 15 sätestatud korra kohaselt hoiule [4].

Brüssel, 25. juuli 1977

Nõukogu nimel

eesistuja

H. Simonet

[1] EÜT C 259, 4.11.1976, lk 42.

[2] EÜT C 112, 20.12.1973, lk 1.

[3] EÜT L 129, 18.5.1976, lk 23.

[4] Nõukogu peasekretariaat avaldab konventsiooni ja protokolli jõustumise kuupäeva Euroopa Ühenduste Teatajas.

--------------------------------------------------
Euroopa Liidu Teataja L 295 , 18/11/1977 Lk 0007 - 0007

Soomekeelne eriväljaanne: Peatükk 2 Köide 2 Lk 0088

Kreekakeelne eriväljaanne: Peatükk 02 Köide 4 Lk 0194

Rootsikeelne eriväljaanne: Peatükk 2 Köide 2 Lk 0088

Hispaaniakeelne eriväljaanne: Peatükk 02 Köide 4 Lk 0159

Portugalikeelne eriväljaanne Peatükk 02 Köide 4 Lk 0159



Nõukogu otsus, 28. oktoober 1977, koetüpiseerimise reaktiivide vahetamist käsitleva Euroopa lepingu ja selle lisaprotokolli sõlmimise kohta (77/715/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni soovitust ning arvestades, et: Euroopa Nõukogu algatusel koostatud Euroopa leping koetüpiseerimise reaktiivide vahetamise kohta sätestab artikli 5 lõikes 1, et lepinguosalised võtavad kõik vajalikud meetmed, et vabastada teiste lepinguosaliste poolt nende kasutusse antud koetüpiseerimise reaktiivid kõikidest imporditollimaksudest; kõik autonoomset või kokkuleppelist laadi kõrvalekalded ühisest tollitariifistikust langevad ühenduse ainukompetentsi; nimetatud lepingule lisaprotokolli lisamine võimaldab Euroopa majandusühendusel saada kõnealuse lepingu osaliseks ning seda kompetentsi teostada; seetõttu tuleks sõlmida kõnealune leping ja selle lisaprotokoll, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks koetüpiseerimise reaktiivide vahetamist käsitlev Euroopa leping ja selle lisaprotokoll. Lepingu ja lisaprotokolli tekst on lisatud käesolevale otsusele. Artikkel 2 Nõukogu eesistuja on volitatud määrama isikud, kellel on õigus lepingule ja selle lisaprotokollile alla kirjutada, ja andma neile vajalikud volitused see ühenduse suhtes siduvaks muuta. Luxembourg, 18. oktoober 1977 Nõukogu nimel eesistuja G. Spitaels --------------------------------------------------
Euroopa Liidu Teataja L 088 , 06/04/1977 Lk 0011 - 0011

Kreekakeelne eriväljaanne: Peatükk 10 Köide 1 Lk 0121

Hispaaniakeelne eriväljaanne: Peatükk 12 Köide 3 Lk 0026

Portugalikeelne eriväljaanne Peatükk 12 Köide 3 Lk 0026

Soomekeelne eriväljaanne: Peatükk 10 Köide 1 Lk 0013

Rootsikeelne eriväljaanne: Peatükk 10 Köide 1 Lk 0013



Nõukogu otsus, 29. märts 1977, otsuse 77/270/Euratom (millega volitatakse komisjoni väljastama Euratomi laene, et aidata kaasa tuumaelektrijaamade rahastamisele) rakendamise kohta (77/271/Euratom) EUROOPA ÜHENDUSTE NÕUKOGU, võttes arvesse Euroopa Aatomienergiaühenduse asutamislepingut, võttes arvesse nõukogu 29. märtsi 1977. aasta otsust 77/270/Euratom, millega volitatakse komisjoni väljastama Euratomi laene, et aidata kaasa tuumaelektrijaamade rahastamisele, [1] eriti selle artiklit 1, ning arvestades, et: laenude ülempiiriks, mida komisjon on volitatud Euroopa Aatomienergiaühenduse nimel väljastama, tuleks määrata 500 miljonit Euroopa arvestusühikut; komisjon peaks teatama nõukogule, kui teostatud tehingute koguväärtus on jõudnud 300 miljoni Euroopa arvestusühikuni, et nõukogu saaks omandatud kogemusi silmas pidades otsustada uue summa kindlaksmääramise, ON VASTU VÕTNUD JÄRGMISE OTSUSE: Ainus artikkel Otsuse 77/270/Euratom artiklis 1 sätestatud laene võib anda summades, mis kokku ei ületa 500 miljonit Euroopa arvestusühikut; Euroopa arvestusühik on määratletud otsuses 75/250/EMÜ. [2] Kui teostatud tehingute koguväärtus jõuab 300 miljoni Euroopa arvestusühikuni, teatab komisjon sellest nõukogule, kes otsustab võimalikult pea ühehäälselt uue summa kindlaksmääramise. Brüssel, 29. märts 1977 Nõukogu nimel eesistuja T. Benn [1] EÜT L 88, 6.4.1977, lk 9. [2] EÜT L 104, 24.4.1975, lk 35. --------------------------------------------------